Amsawal yessexdem sin n leṣnaf n tsiwelt, acku deg tazwara Tilelli tettales-d i Usirem ayen i as-d-teḥka nna Ɛelǧiya s usemres n yemyagen yeftin ɣer yizri am “tules”, d usemres d yimyagen n wurmir aḥerfi i d-yessebganen ara yeḍru ɣer zdat; zzwaǧ n Usirem d yelli-s n Ɛmer yessebgan-it-id umyag “ad yili, ad yaɣ, ad yessefraḥ, ad t-id-yessiweḍ...” « Tules-as-d akk ayen i as-tenna nna Ɛelǧiya, ayen yellan d wayen ilaqen ad yili, yewwid fell-as ad yaɣ yelli-s n dadda-s akken ad yessefreḥ baba-s d yemma-s. Dda Muḥend yeɛteb aṭas akken ad t-id-yessiweḍ d argaz, yessečč-it, isels-it, isɣer-it tura d lawan ad as-d-yerr lxir, ad d-yerr tagmat akken tella, gar-as d Ɛmer»59.